K O R R A L D U S

Haapsalu,		16. veebruar 2007 nr 133

Loa andmine Haapsalu Kultuurikeskusele
avaliku ürituse Vastlatrumm korraldamiseks 

Läbi vaadanud Haapsalu Kultuurikeskus (Posti 3, 90510 Haapsalu, registrikood 75012860, edaspidi Korraldaja) 09.02.2007 taotluse avaliku ürituse Vastlatrumm korraldamiseks ning juhindudes kohaliku omavalitsuse korralduse seaduse § 6 lg 3 p 2, § 30 lg 1 p 3, Haapsalu põhimääruse § 35 lg 1 p 2, Haapsalu linna avaliku korra eeskirja punktist 4.3 ja haldusmenetluse seadusest Haapsalu Linnavalitsus 

k o r r a l d a b:

1.	Lubada Haapsalu Kultuurikeskusel korraldada Haapsalus Suurel Trummil (Lihula mnt) 20. veebruaril 2007 kella 14.00-19.00 avalikku üritust Vastlatrumm.
2.	Ürituse ajal tagab avaliku korra ja avaliku korra eeskirja täitmise Haapsalu Kultuurikeskuse direktor Gülnar Murumägi.
3.	Korraldajal tagada territooriumi korrashoid ja üritusejärgne koristus.
4.	Korraldus teha teatavaks Lääne Politseiprefektuuri Haapsalu politseijaoskonnale (Lossiplats 4, 90502 Haapsalu), Lääne-Eesti Häirekeskusele (Pikk 18, 80010 Pärnu), Haapsalu Kultuurikeskusele (Posti 3, 90510 Haapsalu) korralduse koopia saatmisega posti teel ning haridus- ja kultuuriosakonnale (S. Matteus), linnakeskkonna osakonnale (E. Kallaste) korralduse koopia üleandmisega allkirja vastu.
5.	Korraldus jõustub teatavakstegemisest. 
6.	Korraldus avalikustada väljapanekuga linnavalitsuse fuajees.
7.	Korralduse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul korralduse teatavakstegemisest. 

Ingrid Danilov
Linnapea			Elfrida Kuldsaar
			Linnasekretäri asendaja